Anton Skulberg

Anton Skulberg (født 29. desember 1921 i Oslo, død 30. august 2012  i Spydeberg«Anton Skulberg er død», NRK Østfold, 1. september 2012) var en norsk politiker og professor. Han tok doktorgraden (dr.med.vet.) ved Veterinærhøgskolen i 1965.Torp, Olaf Chr: Stortinget høsten 1973-våren 1977. Skulberg var sønn av Ragnvald Skulberg og Anna Maria Busch. Han representerte Senterpartiet. Skulberg var stortingsrepresentant for Østfold fra 1969 til 1977, og var kirke- og undervisningsminister 1972–1973 i Lars Korvalds regjering.

 Biografi 
Skulberg tok landbrukskole i 1943 og utdannet seg siden til veterinær, han tok eksamen i veterinærmedisin i 1949 og doktorgrad i 1965 på avhandlingen Studies on the formation of toxin by clostridium botulinum. Fra 1961 var han førsteamanuensis ved Institutt for næringsmiddelhygiene og forskningsleder av Forskningsutvalget for konserver. I 1964 ble han valgt til ordfører i Spydeberg kommune, dermed var han også medlem av Østfold fylkesting. Men det ble med en periode i lokalpolitikken, fra 1969 var han stortingsrepresentant. I 1970 ble han professor i næringsmiddelhygiene ved Norges veterinærhøgskole og året etter direktør for Norsk institutt for næringsmiddelforskning.

Hans sønn Per Kristian Skulberg ble også Senterparti-politiker, og har blant annet være statssekretær flere ganger og varamann på Stortinget.

Skulberg ble i 1989 utnevnt til ridder av 1. klasse av St. Olavs Orden.Skulberg, Anton (1921-) Senterpartiet, Stortinget.

 Bibliografi 

Skulberg har publisert 37 vitenskapelige publikasjoner i tidsskrifter. 

 Theodor Laureng – 1879-1929 – en kunstmaler fra Spydeberg 2000
 Spydeberg kirke 150 år – 1844-1994 1994 ISBN 82-993280-0-4
 Matbårne infeksjoner og intoksikasjoner 1988 ISBN 82-529-1337-7 
 Næringsmiddelteknologi 1984 ISBN 82-529-1051-3 kommet i flere utgaver, sist i 2005
 Forelesninger i næringsmiddelteknologi ved Norges veterinærhøgskole 1980
 Infeksjoner og mikrobielle intoksikasjoner overført gjennom næringsmidler 1979 
 Resirkulering i landbruket 1976 ISBN 82-529-0148-4
 Studies on the formation of toxin by clostridium botulinum 1964
 Bakterielle matforgiftninger 1955

 Referanser 

 Kilder 
 Hvem Hva Hvor 1990 ISBN 82-516-1267-5

 Eksterne lenker 


Kategori:Norske utdanningsministre
Kategori:Sp-statsråder
Kategori:Statsråder i Regjeringen Korvald
Kategori:Norske statsråder etter 1945
Kategori:Stortingsrepresentanter fra Sp
Kategori:Stortingsrepresentanter for Østfold
Kategori:Stortingsrepresentanter 1973–1977
Kategori:Stortingsrepresentanter 1969–1973
Kategori:Ordførere i Spydeberg
Kategori:Sp-ordførere i Østfold
Kategori:Medlemmer av Det Norske Videnskaps-Akademi
Kategori:Riddere av 1. klasse av St. Olavs Orden
Kategori:Personer fra Oslo